Rarotongankielinen tiedote koskien koronaviruspandemiaa.
**Rarotonga** (omakielinen nimi: *Te Reo Maori*) on polynesialainen kieli. Sitä puhutaan pääasiassa Cookinsaarten eteläisellä saariryhmällä. Vuonna 2018 arvioitiin, että rarotongaa puhuu enintään hieman yli 20 000 ihmistä. Rarotonga on hyvin läheistä sukua maorin kielen kanssa ja sitä kutsutaankin usein nimellä *Māori Kūki 'Āirani* eli "Cookinsaarten maori". Toinen nimitys kielelle on *Te reo Ipukarea* eli "esivanhempien kotimaan kieli". Rarotongan lähimpiä sukulaiskieliä ovat tuamotu ja maori.

Rarotongan kieli on ollut virallinen kieli englannin rinnalla Cookinsaarilla vuodesta 2003. Vuoden 2018 väestönlaskennassa selvisi, että saaren asukkaista 94 % osaa englantia ja kaksikielisiä on 18,3 % väestöstä.

Kieltä kirjoitetaan latinalaisin aakkosin. Raamattu on käännetty rarotongaksi vuonna 1972.

Rarotongalla katsotaan olevan viisi murretta. Kieli luokitellaan uhanalaiseksi.

Fonologia
---------

### Konsonantit

|  | Labiaali | Alveolaari | Velaari | Glottaali |
| --- | --- | --- | --- | --- |
| **Nasaali** | m | n | ŋ |  |
| **Klusiili** | p | t | k | ʔ |
| **Likvida** |  | ɾ ~ l |  |  |
| **Frikatiivi** | f ~ v | s\* |  | h |

\* [s] esiintyy vain Tongarevan murteissa. 

Glottaaliklusiili esiintyy vain eteläisissä murteissa. Manihikin/Rakahangan sekä Tongarevan murteissa sen asemasta käytetään [h]. Likvida realisoituu äänteenä [l], kun taas Manihikin/Rakahangan ja eteläisissä murteissa sen tilalla esiintyy [ɾ].

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Avoin** |  | a |  |

Kaikki rarotongan vokaalit voivat esiintyä sekä lyhyinä että pitkinä.

Elvytys
-------

Uuden-Seelannin Tyynenmeren kansojen ministeriö viettää vuosittain Rarotongan kielen viikkoa, jolloin kieltä tuodaan esille erilaisilla tapahtumilla ja ihmisiä kannustetaan käyttämään sekä opettamaan kieltä. Vuonna 2019 viikkoa vietettiin 4.–10. elokuuta ja teemana oli *Taku rama, taau toi: ora te Reo – My Torch, Your Adze: The Language Lives* (suom. "minun soihtuni, sinun talsosi: kieli elää").

Lähteet
-------

1. ↑  Ethnologue *ethnologue.com*.  2015.
2. ↑  Did you know Southern Cook Islands Māori is endangered? *Endangered Languages*. Viitattu 19.6.2022. (englanniksi)
3. ↑  Rarotongan language, alphabet and pronunciation *omniglot.com*. Viitattu 19.6.2022.
4. 1 2  Glottolog 4.4 - Southern Cook Island Maori *glottolog.org*. Viitattu 12.10.2021.
5. ↑  Te Reo Maori Act 2003 *paclii.org*.
6. ↑  2018 Census ethnic group summaries  2018. Stats NZ. Viitattu 19.6.2022. (englanniksi)
7. ↑  ScriptSource - Cook Islands Maori written with Latin script *scriptsource.org*. Viitattu 12.10.2021.
8. ↑  Cook Islands Maori in Cook Islands *joshuaproject.net*. Viitattu 12.10.2021. (englanniksi)
9. 1 2  Akevai, Sally & Namu, Nicholas: Orthographic Reform in Cook Islands Māori: Human Considerations and Language Revitalisation Implications (pdf) *International Conference on Language Documentation and Conservation (ICLDC)*.  28.3.2018. University of Auckland. Viitattu 1.1.2020. (englanniksi)
10. ↑  Cook Islands Language Week  2020. Ministry for Pacific People.  Arkistoitu 1.1.2020. Viitattu 1.1.2020. (englanniksi)

WikibooksWikibooks 
Wikikirjastossa on aihe: **Rarotongan kieli**. 
Austronesialaiset kielet
abadi | abung | adonara | alune | anuta | atšeh | ’auhelawa | badui | bali | belait | bugi | buru | cebuano | chuuk | etelämarquesas | fidži | gao | havaiji | hiligaino | iloko | indonesia | jaava | japi | karoliini | kiribati | madura | malagassi | malaiji | maori | minangkabau | mokerang | nauru | palau | pingelap | pohjoismarquesas | rapanui | samoa | sunda | tagalog | tahiti | taroko | tetum | tikopia | timor | tonga | tšamorro | tuvalu | wanukaka | watubela